Η πιστοποίηση στην υγεία ως μέσο βελτίωσης
Creators: name: Γορτσίδου, Αναστασία Παναγιώτη
Publisher: name: Aristotle University of Thessaloniki
Year: 2023
Subjects: Πιστοποίηση
Υγεία
Ποιότητα
Certification
Health
Quality

description: Μετά το δεύτερο παγκόσμιο πόλεμο, η ανάπτυξη του εμπορίου βιομηχανικών προϊόντων οδήγησε στη δημιουργία του Διεθνούς Οργανισμού Προτύπων (ISO) και κατά συνέπεια στα πρότυπα ποιότητας στον τομέα της υγείας. Η διασφάλιση της ποιότητας των παραγόμενων προϊόντων και υπηρεσιών πιστοποιείται από την εισαγωγή, ανάπτυξη και διαρκή εφαρμογή συστημάτων διασφάλισης ποιότητας, με βάση τα διεθνή πρότυπα, υπό τη μορφή της πιστοποίησης. Τα προγράμματα πιστοποίησης που εξαπλώθηκαν παγκοσμίως από τη δεκαετία του 1990 αφορούν πιστοποιήσεις ποιότητας, περιβάλλοντος, ενεργειακής διαχείρισης, πληροφοριακής ασφάλειας, ιατρικών μηχανημάτων και εργαστηριακών εξετάσεων, κοινωνικής ευθύνης και άλλα που καλύπτουν ένα ευρύ φάσμα τομέων. Η πιστοποίηση ωφελεί όλους τους ενδιαφερόμενους φορείς της υγειονομικής περίθαλψης, συγκεκριμένα τους επαγγελματίες υγείας, τους ασθενείς και την κοινωνία στο σύνολό της. Είναι ένα εργαλείο του οργανισμού υγείας που του παρέχει δημόσια αναγνώριση και αναπτύσσει εμπιστοσύνη μεταξύ των χρηστών και των παρόχων υπηρεσιών. Η πιστοποίηση συσχετίζεται με τη συμμόρφωση με τα πρότυπα ποιότητας, έχοντας ως αποτέλεσμα αυξημένη βελτίωση ποιότητας φροντίδας, αυξημένη ασφάλεια των ασθενών, θετικές αντιλήψεις των υγειονομικών για την κλινική ποιότητα και ικανοποίηση των ασθενών. Η επίδραση της πιστοποίησης στην οικονομική απόδοση και βελτίωση των μονάδων υγείας έχει συσχετιστεί κυρίως με τη βελτίωση της ποιότητας περίθαλψης και την έμμεση μείωση του κόστους. Η διασφάλιση της ποιότητας μέσω της πιστοποίησης είναι ένα αδιαμφισβήτητο βήμα για την επίτευξη της συνολικής διαχείρισης της ποιότητας στο δημόσιο και ιδιωτικό τομέα.
description: After the second world war, the development of trade in manufactured goods led to the creation of the International Organization for Standardization (ISO) and consequently to quality standards in the health sector. The assurance of the quality of the produced products and services is certified by the introduction, development and continuous implementation of quality assurance systems, based on international standards, in the form of certification. Certification programs that have spread worldwide since the 1990s include certifications in quality, environment, energy management, informatics security, medical devices and laboratory testing, social responsibility, and others covering a wide range of fields. Certification benefits all healthcare stakeholders, namely healthcare professionals, patients and society as a whole. It is a tool of the health organization that gives it public recognition and develops trust among users and service providers. Certification is associated with compliance with quality standards, resulting in increased quality of care improvement, increased patient safety, positive health care perceptions of clinical quality, and patient satisfaction. The effect of certification on the financial performance and improvement of health units has been mainly related to the improvement of the quality of care and the indirect reduction of costs. Quality assurance through certification is an indisputable step towards achieving total quality management in the public and private sector.